
R A P O R T
asupra Proiectului de Hotărâre privind aprobarea Studiului de Fezabilitate, a Indicatorilor Tehnico - Economici aferenţi Proiectului
„Reabilitarea DJ 173D, km 0+000-5+000, Mureşenii Bîrgăului (DN17) – DJ 173A (Lac Colibiţa), judeţul Bistriţa - Năsăud”
Având în vedere:
· Programul Naţional de Dezvoltare a Infrastructurii aprobat prin Ordonanţa de Urgenţă nr.105/2010;
· Hotărârea de Guvern nr.530/02.06.2010 pentru aprobarea Programului „Reabilitare şi modernizare 10000 km drumuri de interes judeţean şi drumuri de interes local”  implementat de către Ministerul Dezvoltării Regionale şi Turismului, în perioada 2010-2013;
· Solicitarea Ministerului Dezvoltării Regionale şi Turismului nr. 81909/DGLP/25.11.2010, cu privire la întocmirea Listei cu obiectivele ce urmează a fi finanţate prin programul mai sus menţionat;
· Solicitarea Ministerului Dezvoltării Regionale şi Turismului nr.89873/DGLP/23.12.2010, cu privire la transmiterea Studiilor de fezabilitate şi unde e cazul, a Proiectelor Tehnice şi a Detaliilor de Execuţie în vederea demarării procedurilor de atribuire a contractelor de proiectare şi execuţie;
· Procesul verbal de predare-primire  nr. 8702/24.01.2011, încheiat între Consiliul Judeţean Bistriţa - Năsăud şi Ministerul Dezvoltării Regionale şi Turismului cu ocazia predării Studiilor de Fezabilitate, Proiectelor Tehnice ale obiectivelor de investiţii trecute în anexele 1 - 4, solicitate pentru procedurile de atribuire a contractelor de proiectare şi execuţie a Programului Naţional de Dezvoltare a Infrastructurii,
este necesară emiterea unei Hotărâri a  Consiliului Judeţean Bistriţa – Năsăud, prin care să se aprobe Studiul de Fezabilitate şi Indicatorii Tehnico - Economici din documentaţia tehnico –economică, în cadrul proiectului „Reabilitarea DJ 173D, km 0+000-5+000, Mureşenii Bîrgăului (DN17) – DJ 173A (Lac Colibiţa), judeţul Bistriţa - Năsăud”, elaborată în conformitate cu H.G.28/2008.

